cyanic-selkie/wikianc huggingface dataset:
Վոլկենշտեյնի եկամտաբեր տուն
Պատմություն և նկարագրություն
Գազետնի նրբանցքի կողմից տան վրա կարելի է տեսնել առյուծներով հերալդիկ վահան, որը վկայում է շենքի նախկին տիրոջ մասին։ Լև Ֆիլիպովիչ (Իսահակ-Լեյբ Ֆիշելևիչ) Վոլկենշտեյնը (1858-1935) ռոստովցի հանրահայտ փաստաբան էր, թատրոնի սիրահար և վոդևիլների հեղինակ, ինչպես և եղբայրը՝ «Ռուսաստանի մերձատար և երկաթուղային ուղիների ընկերության» տնօրեն, երդվյալ հավատարմատար Միխայիլ Ֆիլիպովիչ (Մոիսեյ Ֆիշելևիչ կամ Ֆալկովիչ) Վոլկենշտեյնը (1859-1934), Ա. Պ. Չեխովի գիմնազիական ընկերն էր, ինչպես նաև՝ հրապարակախոսներ Ֆ. Ա. Վոլկենշտեյնի և Օ. Ա. Վոլկենշտեյնի, բանաստեղծ Վ. Մ. Վոլկենշտեյնի, նկարիչ Մ. Վ. Դոբուժինսկու և հաշվապահ Օ. Ի. Վոլկենշտեյնի քեռին։
Տագանրոգցի երկու գիմնազիստներին միավորում էր նաև ընդհանուր հետաքրքրությունը՝ թատրոնը։ Նրանցից մեկը դարձավ թատերագիր, իսկ մյուսը՝ 1890-ական թվականներին Ռոստովում հայտնի երդվյալ հավատարմատարը, գործարար Ֆայնի հետ դարձավ քաղաքի ամենախոշոր՝ Ասմոլովի թատրոնի համասեփականատերը։
Գրառում Չեխովի օրագրում 1894 թվականի օգոստոսի վերջին.
1930-ական թվականներին շենքին ավելացվել է երկու հարկ։ 1943 թվականի օգոստոսից այն զբաղեցրել է Ազով-Դոնյան նավագնացությունը, այնուհետև շենքը կրկին դարձել է բնակելի։
Տան բնակիչները լսել էին հարևաններից, որոնք նախապատերազմյան տարիներին ապրել էին այդ տանը, որ Անտոն Պավլովիչ Չեխովն այցելել է այն։ Ճիշտ է, տանտիրոջ ճակատագրի մասին նրանք ոչինչ չգիտեին։ Այս հարցի պատասխանը կա «Անմոռանալի գերեզմաններ։ Ռուսաստանյան արտերկիր։ 1917-1997 թվականներ» գրքում։ Առաջին հատորում նշվում է, որ Լև Ֆիլիպովիչ Վոլկենշտեյնը մահացել է Փարիզում 1935 թվականի մայիսի 20-ին ։ Լինելով վտարանդի՝ նա համագործակցել է «Պատկերազարդ Ռուսաստան» ամսագրի հետ, որի էջերում տպագրել է Չեխովի մասին իր հուշերը։ Փաստաբան Լև Վոլկենշտեյնի դիմանկարը հայտնաբերվել է «Պրիազավսկի կրայ» թերթի 25-ամյակին նվիրված համարում։ Լև Ֆիլիպովիչը խմբագրության իրավաբանն էր։
Կուճատան
Կուճատան  (კუჭატანი), գյուղ Վրաստանի Կախեթի մարզում, Ղվարելի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 467 մարդ ։
Աշխարհագրական դիրք
Կենտրոնի բարձրությունը 320 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Ղվարելի շրջան
Տորֆային հողեր
Կատեգորիա:Հողագիտություն
Կիմ Յուն Հյե
Կիմ Յուն Հյե, հարավկորեացի դերասանուհի։ Նա առաջին անգամ հայտնվել է Vogue ամսագրի շապիկին՝ 2002 թվականին, ինչպես նաև որպես մոդել հանդես է  եկել MTV Asia-ի համար 2005 թվականին ։ Նա առաջնելույթ է ունեցել Woori բեմական անվամբ ։ Նա սկսեց օգտագործել իր իրական անունը՝ (Kim Yoon-hye)  Ghost Sweepers սարսափ-կատակերգական ֆիլմի աջակցության ժամանակ՝  2012 թվականին։  Այնուհետև  նկարահանվել է Սրտի լարեր, Իմ հարևանը գեղեցիկ տղա է  հեռուստասերիալում   ։
Ֆիլմագրություն
Ֆիլմ
Հեռուստասերիալներ
Շոու
Երաժշտական տեսահոլովակ
Մրցանակներ և նոմինացիաներ
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի մոդելներ
Samsung Galaxy A9 (2018)
Samsung Galaxy A9 (SM-A920), Սամսունգ ընկերության կողմից արտադրված A դասի 9-րդ սերնդի սմարթֆոն ։ Պաշտոնապես թողարկվել է 2018 թվականի նոյեմբերին։ Աշխարհում առաջին չորս տեսախցիկ ունեցող մեկ մոդուլային սմարթֆոնն է ։ Սմարթֆոնը թողարկվել է Galaxy A7 (2018) սմարթֆոնի հետ համատեղ։ Այն ունի արագ լիցքավորման հնարավորություն և առաջինն է Սամսունգ ընկերության կողմից թողարկված սմարթֆոնների մեջ, որն ունի հինգ տեսախցիկ (ներառյալ դիմայինը)։ Սմարթֆոնի տարբերվող հատկանիշներից է նաև Սամսունգի սմորթֆոններին չբնորոշ դիզայնը, այն, որ ձայնի կարգավորման կոճակները տեղադրված են հեռախոսի աջ կողմում՝ սնուցման կոճակի վերևում ։ Սմարթֆոնն առկա է երեք՝ սև խավիար, լիմոնադ կապույտ, մաստակ վարդագույն գույներով։
Տեսախցիկ
Առաջին սմարթֆոնն է, որն ունի չորս հիմնական տեսախցիկ։ Տեսախցիկներից յուրաքանչյուրը պատրաստված է հատուկ ֆունկցայի համար և մեկը որպես հիմնական տեսախցիկ։ Հիմնականը 24 մեգապիքսել հզորությամբ է՝ 1.7 լուսաուժով, հաջորդը 8 մեգապիքսել՝ նախատեսված ուլտրա անկյունով նկար նկարելու համար, 10 մեգապիքսել՝ նախատեսված 2x օպտիկալ խոշարացման համար և վերջինը 5 մեգապիքսել՝ նախատեսված կենդանի ֆոկուս ռեժիմի համար։ Դիմային տեսախցիկի հզորությունը 24 մեգապիքսել է՝ 1080p@30fps վիդեոնկարահանման հնարավորությամբ։ Ունի նաև դեմքի ճանաչման հնարավորություն։ Հիմնական տեսախցիկն ունի հնարավորություն՝ նկարելու մինչև 2160p@30fps ձևաչափով տեսանյութ ։
Արտաքին հղումներ
Կատեգորիա:Սամսունգ Կատեգորիա:Սմարթֆոններ
Բաղասական դաշտ
Բաղասական դաշտ, դաշտ Մեծ Հայքի հյուսիսարևելյան սահմանի մոտ։ Ավելի վաղ շրջանում կոչվում էր Գարգարացվոց դաշտ։ Բաղասական դաշտի Կուրի և Արաքսի միախառնման եռանկյունում գտնվող մասը կոչվում էր Բեղամեջ։ Ոմանք ինչպես Բաղասական գավառ, այնպես էլ Բաղասական դաշտը դնում են Փայտակարանում։ Ըստ Երեմյանի համապատասխանում է այժմյան Միլլի դաշտին, որն անընդունելի է։ Հավանաբար ինչպես Բաղասականը, այնպես էլ այն ընդգրկող դաշտը գտնվել են Կուր ի ձախ ափին, նրա ստորին հոսանքի շրջանում ։
Ծանոթագրություններ
Կատեգորիա:Հայկական լեռնաշխարհի դաշտեր Կատեգորիա:Դաշտեր այբբենական կարգով Կատեգորիա:Իրանի աշխարհագրություն Կատեգորիա:Արդաբիլի նահանգ
Խոշաբ (այլ կիրառումներ)
Խոշաբ, վերաբերվում է։
Դուզան
Դուզան (Douzens), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 703 մարդ, բնակչության խտությունը` 47.15 մարդ/կմ²։ Բնակավայրը զբաղեցնում է 14.91 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 115 կմ հարավ-արևմուտք, Կարկասոն քաղաքից` 21 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 413 աշխատունակ (15-64 տարեկան) բնակիչ, որոնցից ակտիվ էին 285-ը, իսկ ոչ ակտիվները` 128։ Ակտիվության ցուցանիշը կազմում է 69,0 %։ 285 աշխատունակ մարդկանցից աշխատել է 241 անձ (144 տղամարդ և 97 կին)։ Գործազուրկ են եղել 44 անձ (20 տղամարդ և 24 կին)։ 128 անաշխատունակներից 37-ը եղել են աշակերտներ կամ ուսանողներ, 54-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չուլեկտաշ
Չուլեկտաշ  (Чулекташ), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կադրին գետի ձախ ափով՝ 42 կմ հեռավորության վրա։ Գետի երկարությունը 32 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Գավազ (Ղվարելի շրջան)
Գավազ  (გავაზი), գյուղ Վրաստանում։ Գտնվում է Կախեթի մարզի Ղվարելի շրջանում։
Դիրք
Գտնվում է Ալազան գետի հովտում։ Կենտրոնի բարձրությունը 255 մետր է։ Շրջկենտրոն Ղվարելից հեռու է 16 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2945 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ղվարելի շրջան
Ռոզաննա Գուլակյան
Ռոզաննա Կարպի Գուլակյան, հայ խորհրդային դերասանուհի։ ՀԽՍՀ վաստակավոր արտիստ։ Ռեժիսոր, ՀԽՍՀ ժողովրդական արտիստ Արմեն Գուլակյանի քույրը ։
Կենսագրություն
Աշխատել է Երևանի Միկոյանի անվան պատանի հանդիսատեսի թատրոնում ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ
Վարվառա Ստեպանովա
Վարվառա Ֆյոդրովնա Ստեպանովա, խորհրդային նկարչուհի-ավանգարդիստ, Կոնստրուկտիվիզմի ներկայացուցիչ, դիզայներ և պոետ, Ալեքսանդր Ռոդչենկոյի կինը։
Կենսագրություն
Վարվառա Ֆյոդրովնա Ստեպանովան ծնվել է պաշտոնյայի ընտանիքում։ 1910-1913 թվականներին սովորել է Կազանի գեղարվեստի դպրոցում, սակայն չավարտելով այն տեղափոխվել է Մոսկվա։ Հենց այդ ժամանակ նա ծանոթացել է իր ապագա ամուսնու և մարտակցի` Ալեքսանդր Ռոդչենկոյի հետ։ 1915-1917 թվականներին սովորել է Կոնստանտին Յուոնի ստուդիայում։ 1921 թվականին մասնակցել է «5 × 5 = 25» կոնստրուկտիվիստների ցուցահանդեսին։ 1919-1922 թվականներին աշխատել է Լուսժողկոմի կերպարվեստի գծով Կոլեգիայում, 1920-1923 թվականներին համագործակցել է Գեղարվեստի համալսարանի հետ, 1920-1925 դասավանդել է Ն.Կ Կրուպսկոյի անվան Կոմունիստական դաստիարակության ակադեմիայի «ԻԶՈ» ստուդիայում, իսկ 1924-1925 թվականներին՝ Վխուտեմասում։ 1924 թվականից մինչև 1925 թվականը համագործակցել է Առաջին չթադաջման արտադրությունում՝ դիզայների աստիճանով։ Մասնակցել է (Ա.Ե. Կրուչենեխի «ԳլյաԳլյա», 1919) գրքերի պատկերազարդմանը, թատրոնի ( Վսևոլոդ Մեյերխոլդի «Տարելկինի մահը», 1922) և կինոյի («Բաժանում», 1926) դեկորների ձևավորմանը, քաղաքական-ագիտացիոն ամսագրերի ստեղծմանը։
Աշխատել է գեղարվեստական խմբագիր՝ «Կինոնկար» (1922), «ԼԵՖ», «Նոր ԼԵՖ» (1923—1927), «Խորհրդային ֆիլմ», «Ժամանակակից ճարտարապետություն», «Փոխարինում», «Գիրք և հեղափոխություն», (1926—1932), «Խորհրդային կանայք» (1945—1946), 1933-1934 թվականներին Պարտիզդատում։ Եղել է Ժամանակակից ճարտարապետների միավորման անդամ (ՕՍԱ)։ 1925 թվականին, Ալեքսանդր Ռոդչենկոյի հետ միասին, ձևավորել է Մասելպրոմի Տունը։ Թաղված է Նոր Դոնսկյան գերեզմանոցում՝ ամուսնու հետ միասին։
Արտաքին հղումներ
Կատեգորիա:20-րդ դարի բանաստեղծներ Կատեգորիա:20-րդ դարի նկարչուհիներ Կատեգորիա:Ռուս բանաստեղծներ Կատեգորիա:Խորհրդային նկարչուհիներ Կատեգորիա:Խորհրդային բանաստեղծներ Կատեգորիա:Ռուս նկարչուհիներ Կատեգորիա:Նոր Դոնսկի գերեզմանատանը թաղվածներ Կատեգորիա:20-րդ դարի ռուս նկարիչներ Կատեգորիա:Ռուս դիզայներներ Կատեգորիա:Ռուս բեմանկարիչներ Կատեգորիա:Բանաստեղծներ այբբենական կարգով
Ֆրիդա Պինտո
Ֆրիդա Պինտո (Freida Pinto, ամբողջ անունը` Ֆրիդա Սելենա Պինտո (Freida Selena Pinto), ), հնդկական և ամերիկյան դերասանուհի, ով առաջին անգամ հայտնի է դարձել «Միլիոնատերը ետնախորշերից» կինոնկարից:
Կենսագրություն
Ֆրիդա Պինտոն ծնվել է Մումբայում` պորտուգալական արմատներ ունեցող ընտանիքում: Նրա ծնողները Հնդկաստանի Կառնատակա նահանգում գտնվող Մանգալուրու քաղաքից էին և դավանանքով կաթոլիկներ էին : Հայրը բանկի աշխատակից էր, իսկ մայրը` ուսուցչուհի: Ֆրիդայի ավագ քույրը` Շարոն Պինտոն, NDTV հեռուստաընկերությունում պրոդյուսեր է :
Ատամնաքչփորիկ
Պատմություն
Առաջ ատամնաքչփորիկները պատրաստված են եղել նաև արծաթից և անգամ քարից։ Օրինակ՝ «Սատիրիկոն» հին հռոմեական վեպում Տրիմալխիոնը հացից հետո քչփորում է ատամները արծաթե ատամնաքչփորիկով, իսկ իսլամական երկրներում ատամնաքչփորիկները պատրաստվում են խալցեդոնաքարերից։
1872 թվականին Սիլաս Նոբլեն և Ջ. Պ. Կուլին հայտնագործում են առաջին ատամնաքչփորիկ արտադրող մեքենան։ Ատամնաքչփորիկները ունեին 2х2х65 միլիմետր չափ։
Ֆրիդա Պինտո
Կենսագրություն
2006-2007 թվականներին մասնակցել է մի քանի հեռուստատեսային նախագծերի և նկարահանվել գովազդային հոլովակում: Մասնակցություն է ունեցել նաև միջազգային «Full Circle» հեռուստաշոուին, հանդես գալով ողջ Հարավարևելյան Ասիայում: Հեռուստաէկրաններին հաճախակի հայտնվելը վերջապես տվեց իր արդյունքը և նրան հրավիրեցին քասթինգի` «Միլիոնատերը ետնախորշերից» կինոնկարի նկարահանումների համար: Նրա դեբյուտը կինոյում կայացավ 2008 թվականին: Ֆիլմը հաջողված էր, այն արժանացավ «Օսկար»-ի, ինչպես նաև People’s Choice Award, իսկ 2009 թվականին` նաև «Ոսկե գլոբուս» մրցանակներին: Նույն 2009 թվականին դերասանուհին ներկայացվել է BAFTA-ի մրցանակին` կանացի լավագույն երկրորդական դերակատարման համար, ինչպես նաև ստացել է Screen Actors Guild Award մրցանակը: 2011 թվականին նկարահանվել է «Աստվածների պատերազմը. Անմահները» կինոնկարում:
Անձնական կյանքը
Ֆրիդա Պինտոն 2001 թվականից հանդիպում էր մարքեթոլոգ Ռոհան Անտաոի հետ: Նրանք ծանոթացել էին դեռևս Մումբայում սովորելու տարիներից : 2009 թվականին Ֆրիդան լքելով նրան, մինչ 2014 թվականը` հանդիպում էր դերասան Դև Պատելի հետ: Վերջինիս հետ նա նկարահանվել էր «Միլիոնատերը ետնախորշերից» կինոնկարում :
Ատամնաքչփորիկ
Այլ կիրառություններ
Բացի ուղիղ կիրառությունից ատամնաքչփորիկները օգտագործվում են նաև խոհարարության մեջ՝ ռուլետների, կանապեների և նմանատիպ ուտեստենրի ամրեցման համար։ Ինչպես նաև օգտագործվում է, որպես գործիք լատտե-արտում և խմորից զարդարանքների պատրաստության մեջ։
Ֆրիդա Պինտո
Անձնական կյանքը
Ներկայումս Ֆրիդա Պինտոն բնակվում է ԱՄՆ-ում: 2010 թվականին նա միացել էր Անդրե Աղասիի բարեգործական հիմնադրամին, կարողացել էր հավաքել 75000 դոլար և այն ուղղորդել անապահով ընտանիքների երեխաների կրթական ծրագրին :
Ծանոթագրություններ
Կատեգորիա:Հնդիկ դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ Կատեգորիա:Մումբայի համալսարանի շրջանավարտներ
Ատամնաքչփորիկ
Այլ կիրառություններ
Ատամնաքչփորիկները օգտագործվում են նաև ռեյնստիկ երաժշտական գործիքը պատրաստելու համար։
Ժամանակակից ընկերությունները ստեղծում են յուրահատուկ ոճի ատամնաքչփորիկներ՝ տալով նրանց ոչ սովորական տեսք։ Ինչպես նաև ատամնաքչփորիները բուրահաղորդում են անանուխով, դարչինով կամ էլ մեխակի ձեթով, ինչը տալիս է նրանց ոչ միայն հաճելի բույր, այլ նաև հականեխային հատկություն։
Ռուս դիրիժոր Վալերի Գերգիևը օգտագործում է ատամնաքչփորիկը դիրիժորական փայտիկի փոխարեն ։
Այլ լուր
2012 թվականի սեպտեմբերին Էդ Քեհիլը Իռլանդիայում սահմանում է համաշխարհային ռեկորդ՝ երեք ժամից պակաս ժամանակահատվածում իր բերանի մեջ տեղավորելով 3107 ատամնաքչփորիկ ։
Արտաքին հղումներ
Կատեգորիա:Ատամնաբուժություն Կատեգորիա:Անձնական հիգիենա
Եվրոպայի օր
Եվրոպայի օր, նշվում է ամեն տարի Եվրոպայում, խորհրդանշում է խաղաղություն և միասնություն։ Եվրոպայի օրվա երկու տարբեր նշանակություններ գոյություն ունեն. մայիսի 5-ին նշվում է Եվրոպական Խորհրդի օրը, իսկ մայիսի 9-ին Եվրոպական Միության օրը ։ Եվրոպական Միության օրը նաև հայտնի է Շումանի օր անվամբ ։ Եվրոպական Խորհրդի օրը նշանակում է իր հիմնադրումը 1949 թվականին, իսկ Եվրոպական Միության օրը նշվում է ի պատիվ 1950 թվականին ներկայացված նրա նախատիպի։
Նախապատմություն
Եվրոպական Խորհուրդը հիմնվել է 1949 թվականի մայիսի 5-ին, այսպիսով 1964 թվականին ընտրվել է հենց այդ նույնը օրը որպես Եվրոպական Խորհրդի Օր։ 1985 թվականին այն ժամանակ Եվրոպական Համայնքները (հետագայում Եվրոպական Միություն) Եվրոպական Խորհրդի Եվրոպական խորհրդանշանը ընդունեցին որպես Եվրոպայի Դրոշը։ Համայնքի առաջնորդները որոշեցին Եվրոպայի օրը նշել Շումանի Հռչակագրի օր։ Համաձայն հռչակագրի՝ Ֆրանսիայի և Արևմտյան Գերմանիայի ածուխի և պողպատի արդյունաբերությունները պետք է միանային իրար, որը հիմք կդներ Եվրոպական ածուխի և պողպատի համայնքին, առաջին Եվրոպական Համայնքին։ Այսպիսով, 1985 թվականի Միլանի Եվրոպական Խորհրդի ժամանակ սեպտեմբերի 29-ը հռչակվեց որպես ԵՄ-ի դրոշի օր։ Եվրոպական Պառլամենտը մայիսի 9-ը պաշտոնապես հայտարարեց տոն 2008 թվականի հոկտեմբերին ։
Հիշարժան օրեր
Մայիսի 9-ը Եվրոպական Միության անդամ պետություններում նշվում է տարբեր ձևերով։ Այդ օրը նշվում է նաև ԵՄ-ի թեկնածու պետություններում ։ Օրվա քաղաքական բնույթով պայմանավորված, թվում է, թե այն փորձում է մարդկանց տեղեկություն տալ Եվրոպական Միության մասին և աջակցում է եվրոինտեգրմանը ։ Դրոշը, որպես խորհրդանշան, մեծ դեր է խաղում տոնակատարության ընթացքում։ 2003 թվականից սկսած Ուկրաինայում նշվում է Եվրոպայի Օրը մայիս ամսվա 3-րդ շաբաթ օրը ։
Համընկնող օրեր
Մայիսի 5-ը Դանիայում և Հոլանդիայում նշվում է որպես ազատագրման օր։ Մայիսի 9-ը համապատասխանում է Գերմանիայի Հոլանդիա, Բելգիա, Լյուքսեմբուրգ և Ֆրանսիա ներխուժման նախօրյակի, Հաղթանակի Օրվա (Victory Day) և Սովետական Միությունում Երկրորդ Համաշխարհային Պատերազմի ավարտի հետ։
Աղբյուրներ
Կատեգորիա:Եվրոպայի խորհուրդ Կատեգորիա:Եվրոպական միության խորհրդանիշներ Կատեգորիա:Մայիսի տոներ Կատեգորիա:1985 հիմնադրումներ Եվրոպայում Կատեգորիա:Եվրոպական ինեգրացիա
Թփուտային դաշտամուկ
Թփուտային դաշտամուկ, համստերների ենթաընտանիքի համստերանմանների ընտանիքի կրծող կաթնասուն կենդանի։ Հայաստանում տարածված է հյուսիսային մարզերի անտառներում։
Արտաքին կառուցվածք
Մարմնի երկարությունը 11 սմ է, պոչինը՝ 3, 5	սմ։ Մեջքի մորթին գորշաշագանակագույնից մոխրահարդագույն է, փորինը՝ արծաթամոխրագույն։ Պոչը երկգույն է։ Հետին թաթի տակ կա 5 կոշտուկ։
Սննդառություն
Սնվում է խոտաբույսերով, կաղնու, հաճարենու և այլ ծառերի ընկուզիկներով, սերմերով, երբեմն պահեստավորում է բույսերի արմատները։
Կենսակերպ
Բնակվում է մակերեսային, գետնափոր (մինչև 30-40 սմ խորությամբ) բներում, որոնք կառուցում է ընկած ծառերի, թփուտների արմատների տակ։
Բազմացում և զարգացում
Բազմանում է տարին 4-5 անգամ, յուրաքանչյուր անգամ ունենում 3-4 ձագ։ Ակտիվ գործում է ամբողջ օրվա ընթացքում։ Վնասում է անտառներին հարակից ցանքերը, այգիներն ու տնկարկները։ Մի շարք վարակիչ հիվանդությունների (տուլարեմիա, լեպտոսպիրոզ և այլն) հարուցիչների կրող է։
Կատեգորիա:Համստերանմաններ
Մանուկ Բեյ
Մանուկ Բեյ իսկական անունը Մանուկ Մարտիրոսի Միրզայան, ռումինահայ դիվանագետ, առևտրական գործիչ։
1802 թվականին Վալաքիայի իշխանից ստացել է ազնվականի տիտղոս, 1806 թվականին նշանակվել Ռուշչուկի գավառապետի խորհրդական։ 1807 թվականին թուրք-դանուբյան զորքի հրամանատար Մուսաաֆա փաշան Մանուկ Բեյին է հանձնել բանակի մատակարարման, ռուսների հետ հաշտության բանակցություններ վարելու գործը։ 1808 թվականին թուրք, սուլթանից ստացել է Մոլդովայի իշխանի և բեյի աստիճան, բայց ունեցել է ռուսական կողմնորոշում։ Ռուսական հրամանատարությանն աջակցելու համար 1810 թվականին պարգևատրվել է Մ. Վլադիմիրի III աստիճանի խաչով։ Դանուբյան ռուսական բանակի հրամանատար Միխայիլ Կուտուզովը Մանուկ Բեյի իջևանատանն էր հաստատել իր բանակի շտաբը։ Գործուն մասնակցություն է ունեցել 1812 թվականի ռուս-թուրքական հաշտության պայմանագրի կնքմանը։ Խուսափելով թուրք, կառավարության հաշվեհարդարից, 1813 թվականին Բուխարեստից անցել է Տրանսիլվանիա, ապա հաստատվել Քիշնևում և դարձել ռուսահպատակ։ 1814 թվականին Մանուկ Բեյին շնորհվել է պետական խորհրդականի աստիճան։
Մանուկ Բեյը մեծ ծառայություններ է մատուցել Ռուշչուկի և բալկանյան այլ քաղաքների տնտեսական զարգացմանը (տրամադրել է փոխառություններ, հիմնել մանուֆակտուրաներ, կալվածքներ են)։ Նրա անվամբ Բուխարեստում կոչվել է փողոց, Ռումինիայում՝ երկու գյուղ։
Ռումինասի պատմաբան Գեորգի Բեզվիկոնին Մանուկ Բեյի վերաբերյալ ունի մենագրություն` «Հայերը Բեսարաբիայում։ Նախիջևանի և Բեսարաբիայի թեմը։ Մանուկ բեյ» (1934), որը Բեսարաբիայի հայ գաղթավայրի պատմության ուսումնասիրության առաջին լուրջ փորձն է ։
Հայանպաստ գործունեություն
Մանուկ Բեյը Հայաստանի ազատագրումը կապել է Ռուսաստանի հետ։ Այցելել է Հայաստան, նյութական օժանդակություն ցույց տվել Էջմիածնի, Մուշի, Երուսաղեմի և այլ վայրերի վանքերին։ Բուխարեստի հայոց եկեղեցու մերձակայքում հիմնել է քաղաքում առաջին հայկական դպրոցը (1817)։ Մանուկ Բեյի արխիվը պահվում է Բուխարեստի Պատմության թանգարանում։
Ընտանիք
Մանուկ Բեյը ամուսնացած է եղել հայազգի իշխանուհի Դելյանովայի հետ։ Զավակներն էին Գրիգոր Հովհաննեսը և Մարի Մանուկը։ Թոռնուհիներն էին իտալական կոմսուհի Ելիզավետա Շենտոնին, գերմանական բարոնուհի Օլգա Հոցֆելդ-Թրախթեմբերգը։ Վերջինիս ծոռն է կանադացի ճարտարապետ Փեթեր ֆոն Քորֆը ։
Արտաքին հղումներ
Георгие Безвикони, Манук-Бей
Ծանոթագրություններ
Կատեգորիա:Ռումինահայ քաղաքական գործիչներ Կատեգորիա:1769 ծնունդներ Կատեգորիա:Ռումինահայ դիվանագետներ Կատեգորիա:Ռումինահայ առևտրականներ Կատեգորիա:Հայերն Օսմանյան կայսրությունում Կատեգորիա:Բուլղարացիներ հայկական սերմամբ
Լուիս Հոֆման
Լուիս Հոֆման (Louis Hofmann, ), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի դերով ։
Կարիերա
Առաջին գլխավոր դերը մարմնավորել է «Թոմ Սոյեր» ֆիլմում, որը նկարահանվել է Մարկ Տվենի «Թոմ Սոյերի արկածները» դասական վեպի հիման վրա։
2013 թվականին ստացել է գլխավոր դերը «Կոմիսար Շտոլբերգ» սերիալի սերիաերից մեկում և աչքի է ընկել Վանեսա Յոպի «Կատարյալ տղամարդ» ֆիլմում։ 2014 թվականին մասնակցել Է «Das Zeugenhaus» ֆիլմի նկարահանումներին՝ մարմնավորելով Վերներ Կրոլմանի դերը, որը նկարահանվել է Քրիստիանա Կոլի գրքի մոտիվներով ։
Բոյուքդերե (գետակ)
Բոյուքդերե, գետակ Հայկական լեռնաշխարհում, Եփրատի ավազանում, նրա աջակողմյան վտակ Զարդակլիդերե գետի ձախ օժանդակը։ Վերջինիս մեջ է թափվում նրա վերին հոսանքի շրջանում։ Սկիզբ է առնում Չիման լեռնաշղթայից ։
Լուիս Հոֆման
Կարիերա
2015 թվականին Վոլֆգանգի կերպարի («Ապաստան») համար Բավարիայի կինոմրցանակից ստացել է մրցանակ «Լավագույն երիտասարդ դերասան» անվանակարգում, իսկ մի տարի հետո ստացել է նույն մրցանակը «Գերմանացի դերասան» անվանակարգում։ Իր առաջին միջազգային ֆիլմի («Իմ հողը») համար, որի ռեժիսորն է դարձել Մարտին Զանդվլիեթը, «Բոդիլ» կինոմրցանակից ստացել է մրցանակ «Lավագույն երկրորդական դեր» անվանակարգում և մրցանակ՝ ինտերնացիոնալ ֆիլմում նկարահանվելու համար  ։
Բոյուքդերե (գետակ)
Ծանոթագրություններ
Կատեգորիա:Թուրքիայի գետեր Կատեգորիա:Զարդակլիդերե գետի վտակներ
Լուիս Հոֆման
Անձնական կյանք
Դպրոցն ավարտելուց հետո տեղափոխվել է Բեռլին, ապրում է Միտտեի շրջանում։ Հանդիպում է մոդել Ստելլա Մարկերտի հետ ։
Չուդիլովկա
Չուդիլովկա (Чудиловка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բիյրուկսա գետի ձախ ափով՝ 14 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Չուլդա
Չուլդա (Чулда), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի գետաբերան կորում է։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բալղոջիան
Բալղոջիան (ბალღოჯიანი), գյուղ Վրաստանում։ Գտնվում է Կախեթի մարզի Ղվարելի շրջանում։
Դիրք
Գտնվում է Ալազան գետի հովտում։ Կենտրոնի բարձրությունը 260 մետր է։ Շրջկենտրոն Ղվարելից հեռու է 23 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 719 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ղվարելի շրջան
Մագդալինա Գյուրջյան
Մագդա Կարպի Գյուրջյան (Խոշաֆյան) (, 2014 թվականի հունվարի 9-ին, Արտաշատ, Հայաստան), հայ խորհրդային դերասանուհի։ ՀԽՍՀ վաստակավոր արտիստ։
Կենսագրություն
Մագդա Գյուրջյանը (Խոշաֆյան) ծնվել է 22.01.1923 թ. Չալթր գյուղում։ 1943 թվականին ավարտել է Երևանի թատերական ուսումնարանը։ Այնուհետև աշխատանքի է անցել Արտաշատի պետական թատրոնում, որտեղ ավելի քան 60 տարի խաղացել է 200 ներկայացումներում ։ Դրանցից են ՝  Պոլին («Խորթ մայրը»), Վարդիթեր («Սոս և Վարդիթեր»), Քլեյա («Եզոպոս»), Գայանե («Դավաճանություն»), Նազանի («Խաչագողի հիշատակարանը»),Կորենկինա  («Անմեղ մեղավորները»),  Խանում («Խանումի արարքները»), Մարգո («Ծաղիկների աշխարհում»), Սոֆիկ («Գնա մեռի, արի սիրեմ»), Ֆլորա («Գիշատիչ կինը»),Դաշա («Սուրբն ու մեղավորը»), Սոնա («Չար ոգի»), Տաճատուհի («Սամվել»), Դեզդեմոնա («Օթելլո»), Թագուհի («Արտասահմանյան փեսացուն»), Բագո («Իրարանցում Բագոյի տանը»)  և բազում-բազում այլ կերպարներ ու հերոսուհիներ։
2001 թ-ին  Արտաշատի թատրոնը հանդիսատեսին է հանձնում Ալ․Կասոնայի «Ծառերը կանգնած են մահանում» վիպակի հիման վրա բեմադրված ներկայացումը, որտեղ մարմնավորելով տատիկի  կերպարը,  դերասանուհին ամփոփում է իր բազում կերպարների շարանը։
«Ես չգիտեմ գուցե այս վերջին դերն է, որ ես կյանք եմ տվել իմ ստեղծագործական գործունեության 60-րդ տարում, բայց գիտեմ, որ 250-ին  հասնող կերպարների միաձուլմամբ, ու «Տատիկի» խորիմաստ կերպարով հրաժեշտ տալով բեմին ու հանդիսատեսին , համոզված եմ գեղեցիկ եմ երգելու իմ կարապի երգը » ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի հայ դերասաններ
Բարվար (լեռ)
Բարվար, լեռ Թուրքիայում, Հայկական Տավրոս լեռնահամակարգում, Առանձնակ Մոկք գավառի հարավային սահմանամասում ։
Ծանոթագրություններ
Կատեգորիա:Թուրքիայի լեռներ Կատեգորիա:Հայկական լեռնաշխարհի լեռներ
Iberia
Iberia, խոշորագույն ավիաընկերություններից է Իսպանիայում, որի գրասենյակը գտնվում է Մադրիդում։ Դաշինք է կնքել Oneworld-ի հետ 1999 թվականից։ Ավիաընկերությունը Iberia Regional-ի հետ միասին իրականացնում է տարածաշրջանային թռիչքներ։ Ավիաընկերությունը չվերթներ է իրականացնում ավելի քան 115 ուղղություններով 39 երկրներում ամբողջ աշխարհում։ Ավիաընկերությունը հիմնականում չվերթներ է իրականացնում հետևյալ երկրներում՝ Ասունսիոն, Ճապոնիա, Կանադա, Շանհայ, Հոնգ Կոնգ, Մումբայ, Դելի, Դուբայ, Մոնրեալ, Տորոնտո և Լոս Անջելես ։ Ավիաընկերությունը հիմնադրվել է 1927 թվականի հունիսի 28-ին։
Չվերթը
2015 թվականի հունվարին ավիաընկերության միջին տարիքը կազմել է 9.2 տարի, և բաղկացած էր հետևյալ ինքնաթիռներից ՝։
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Պատճառաբանության տեսություն
Պատճառաբանության տեսություն կամ պատճառաբանություն, միջդիսցիպլինար հետազոտություն այն մասին, թե ինչպես կարելի է եզրակացություններ անել մի շարք տրամաբանական մտահանգումների միջոցով։ Այն ներառում է քաղաքացիական բանավեճի, երկխոսության, զրույցի արվեստը և գիտությունները, ինչպես նաև համոզմունքները։ Պատճառաբանությունն ուսումնասիրում է եզրակացության և տրամաբանության կանոնները, աշխարհի ինչպես արհեստական, այդպես էլ իրական պայմաններում ։
Այն իր մեջ ներառում է բանավեճեր և բանակցություններ, որոնք վերաբերվում են փոխընդունելի եզրակացությունների ձեռքբերմանը ։ Այն նաև ընդգրկում է էրիստիկան՝ հասարակական բանավեճերի ճյուղը, որոնցում հակառակորդի հանդեպ հաղթանակը հիմնական նպատակն է ։ Հաճախ այս արվեստը և գիտությունը միջոցներ են, որոնց օգնությամբ մարդիկ պաշտպանում են իրենց համոզմունքները կամ անձնական շահերը ռացիոնալ երկխոսության, առօրյա կյանքի կամ վեճի ընթացքում։
Պատճառաբանության ոճաձևն օգտագործվում է օրենքում, հետազոտություններում, որոշ ապացույցների հիմնավորվածության փորձարկման և փաստարկների պատրաստման մեջ, որոնք պետք է ներկայացվեն դատարանում։ Բացի այդ, գիտնականներն ուսումնասիրում են ռացիոնալացման պոստֆակտումը, որով կազմակերպչական դերասանները փորձում են արդարացնել այն որոշումները, որոնք նրանք ոչ ռացիոնալ են ընդունել։
Պատճառաբանության ներքին կառուցվածք
Պատճառաբանությունը պետք է առնվազն երկու նախադրյալ և մեկ եզրակացություն ունենա։
Պատճառաբանություն և իմացության հիմքեր
Պատճառաբանության տեսությունն ունի իր ակունքները ֆունդամենտալիզմում՝ փիլիսոփայության ոլորտի իմացության տեսության (իմացաբանություն) մեջ։ Այն ձգտել է պահանջների համար հիմքեր գտնել տրամաբանության և գիտելիքների համակողմանի համակարգի փաստացի օրենքների մեջ։ Սակայն գիտնականների փաստարկներն աստիճանաբար մերժել են Արիստոտելի համակարգված փիլիսոփայությունը և Պլատոնի ու Կանտի իդեալիզմը։ Նրանք կասկածի տակ են դրել, և, ի վերջո, հրաժարվել են այն գաղափարից, որ փաստարկի նախադրյալները իրենց հիմնավորվածությունը վերցնում են ֆորմալ փիլիսոփայական համակարգերից։ Այդպես էլ ոլորտն ընդլայնվել է ։
Խոսակցական պատճառաբանություն
Զրույցի բնույթի ուսումնասիրությունը ծագել է սոցիոլեզվաբանության ոլորտից։ Այն սովորաբար կոչվում է կոնվերսացիոն վերլուծություն։ Ոգեշնչվելով էթնոմեթոդաբանությունից, այն մշակվել է 1960-ական թվականների վերջին և 1970-ական թվականների սկզբին, ընդհանուր առմամբ սոցիոլոգ Հարվի Սաքսի և, մասնավորապես, նրա մտերիմ գործընկերներ Էմանուել Շելգոֆի և Գեյլ Ջեֆերսոնի կողմից։ Սաքսը մահացել է իր կարիերայի սկզբում, սակայն նրա աշխատանքը շարունակվել է, և խոսակցական պատճառաբանությունը ճանաչում է ստացել սոցիոլոգիայի, մարդաբանության, լեզվաբանության և հոգեբանության մեջ։ Վերջերս խոսակցական պատճառաբանության հաջորդական վերլուծության մեթոդներն օգտագործվել են հնչյունաբանական խոսքի նուրբ մանրամասներն ուսումնասիրելու համար։
Հոգեբանական ասպեկտներ
Հոգեբանությունը երկար ժամանակ ուսումնասիրել է պատճառաբանության ոչ տրամաբանական ասպեկտները։ Օրինակ՝ հետազոտությունները ցույց են տվել, որ գաղափարի հասարակ կրկնությունը հաճախ պատճառաբանության ավելի արդյունավետ միջոց է, քան խելամտության կոչերը։ Քարոզչությունը հաճախ կրկնություններ է օգտագործում ։ Նացիստական հռետորաբանությունը լայնորեն ուսումնասիրվել է, մասնավորապես, քարոզարշավի կրկնությամբ։
Որոշ հոգեբաններ, ինչպիսին է օրինակ՝ Ուիլյամ Ջ․ Մաքգուայրը, ենթադրում են, որ սիլլոգիստիկան մարդկային մտածողության հիմնական միավորն է։ Նրանք բազմաթիվ էմպիրիկ աշխատություններ են պատրաստել Մաքգուայրի «Կոգնիտիվ հարաբերությունների սիլլոգիստիկական վերլուծություն» հայտնի գրքի շուրջ։ Այդ միջոցի կենտրոնագիծն այն է, որ տրամաբանությունն աղտոտված է հոգեբանական փոփոխականներով, ինչպիսին է օրինակ «ցանկալին՝ իրականի տեղ»-ը։ Մարդիկ լսում են այն, ինչ ուզում են լսել և տեսնում են այն, ինչ ակնկալում են տեսնել։ Եթե մարդիկ ենթադրում են, որ ինչ-որ բան կկատարվի, նրանք հավանաբար տեսնելու են, որ դա տեղի է ունենալու։ Եթե նրանք հույս ունեն, որ ինչ-որ բան չի կատարվում, նրանք տեսնելու են, որ դա դժվար թե տեղի ունենա։ Այսպես օրինակ, ամեն ծխող կարծում է, որ անձնապես ինքը խուսափելու է քաղցկեղով հիվանդանալուց, իսկ դեռահասները մեքենան անուշադիր են վարում։
Սթիվեն Թուլմինի ներդրում
Անպայմանորեն, առավել ազդեցիկ տեսաբաններից մեկն է եղել Սթիվեն Թուլմինը, որը փիլիսոփայի կրթություն է ստացել Քեմբրիջում՝ լինելով Վիտգենշթայնի ուսանողը ։ Ստորև բերված է նրա գաղափարների ուրվագիծը։
Միահեծանության և հարաբերականապաշտության այլընտրանք
Թուլմինը պնդում էր, որ միահեծանությունը (ի դեմս տեսական կամ վերլուծական փաստարկների) սահմանափակ գործնական արժեք ունի։ Միահեծանությունը ծագում է Պլատոնի իդեալականացված ֆորմալ տրամաբանությունից, որը հանդես է գալիս համընդհանուր ճշմարտության համար։ Այսպիսով, համարվում է, որ միահեծանության բարոյական հարցերը կարող են լուծվել բարոյական սկզբունքերի ստանդարտային հավաքածուներին միանալու միջոցով, անկախ համատեքստից։ Ընդհակառակը, Թուլմինը պնդում է, որ այդ, այսպես կոչված, ստանդարտ սկզբունքներից շատերը կապ չունեն այն իրական իրավիճակի հետ, որին մարդը բախվում է առօրյա կյանքում։
Առօրյա կյանքի իր տեսակետի նկարագրման համար Թուլմինը մտցրել է ոլորտի փաստարկի հասկացությունը։ Իր «Պատճառաբանության օգտագործման միջոցներ» (1958) գրքում Թուլմինը պնդում է, որ պատճառաբանության որոշ ասպեկտներ տարբերվում են ոլորտից ոլորտ, և այստեղից էլ անվանվում են «ոլորտից կախված», այն ժամանակ, երբ պատճառաբանության այլ ասպեկտները նույնն են բոլոր ոլորտների համար և անվանվում են «ոլորտից ինվարիանտային»։ Թուլմինի կարծիքով միահեծանության թերությունը կայանում է պատճառաբանության «ինվարիանտային» ասպեկտի մասին դրա անիրազեկվածության մեջ։ Միահեծանությունը ենթադրում է, որ պատճառաբանության բոլոր ասպեկտները «ոլորտից կախված» են։
Ընդունելով միահեծանությանը բնորոշ բացթողումները, Թուլմինն իր տեսության մեջ խուսափում է միահեծանության թերություններից, չդիմելով հարաբերականապաշտությանը, որը, նրա կարծիքով, հիմքեր չի տալիս բարոյական և անբարոյական փաստարկների բաժանման համար։ «Մարդկային ըմբռնում» (1972) գրքում Թուլմինը պնդում է, որ մարդաբաններին հակել են հարաբերականապաշտության կողմը, քանի որ հենց նրանք են մեծ ուշադրություն դարձրել ռացիոնալ պատճառաբանության վրա մշակութային փոփոխությունների ազդեցության վրա։ Այլ կերպ ասած, մարդաբանությունը և հարաբերականապաշտությունը չափից շատ ուշադրություն են դարձնում պատճառաբանության «ոլորտից կախված» ասպեկտի կարևորության վրա, և անգամ չեն կասկածում «ինվարիանտային» ասպեկտի գոյության մասին։ Մարդաբանության և հարաբերականապաշտության խնդիրները լուծելու փորձի ժամանակ, Թուլմինն իր աշխատանքում զարգացրել է ստանդարտները, որոնք ոչ մարդաբանական են, ոչ՝ միահեծանական, և ծառայելու են գաղափարների գնահատման համար։
Արհեստական բանականություն
Պատճառաբանության կատարման և վերլուծման համար ջանքեր են ձեռնարկվել արհեստական բանականության ոլորտում։ Պատճառաբանության հաշվողական համակարգերը կոնկրետ կիրառում են գտել այն ոլորտներում, որտեղ որոշումների կայացման ֆորմալ տրամաբանությունը և դասական տեսությունն ի վիճակի չեն ներառել դատողությունների ամբողջ հարստությունը, օրինակ, այնպիսի ոլորտներում, ինչպիսիք են իրավունքը և բժշկությունը։ «Պատճառաբանության տարրեր» աշխատության մեջ, Ֆիլիպ Բեսնարդը և Էնթոնի Հանթերը ցույց են տալիս, թե ոնց դասական տրամաբանական մեթոդները կարող են կիրառվել պրակտիկ պատճառաբանության հիմնական տարրերի ներառման համար ։
Աղբյուրներ
Կատեգորիա:Տրամաբանություն Կատեգորիա:Փաստարկներ Կատեգորիա:Հռետորություն Կատեգորիա:Փիլիսոփայական տրամաբանություն Կատեգորիա:Փիլիսոփայական մեթոդաբանություն Կատեգորիա:Քննադատական մտածողություն Կատեգորիա:Տրամաբանության փիլիսոփայություն Կատեգորիա:Բանավոր հաղորդակցություն
Ռոզի դը Ռիվթր
Ռոզի դը Ռիվթր (Rosie the Riveter), Երկրորդ աշխարհամարտի կերպարներից է։ Նա մարմնավորում է այն կանանց, ովքեր Երկրորդ համաշխարհային պատերազմի տարիներին աշխատում էին գործարաններում և նավարաններում, որպեսզի զորքերին ռազմամթերք մատակարարեին։ Այս կանայք հաճախ կատարում էին իրենց համար խորթ աշխատանքներ, քանի որ տղամարդիկ մեկնում էին ռազմաճակատ։ Ռոզի դը Ռիվթրը ամերիկյան ֆեմինիզմի և տնտեսության մեջ կանանց հզորության խորհրդանիշն է ։ Պատերազմի տարիներին գործարաններում աշխատող նման կանանց նկարները տարածվեցին շատ երկրներում, այդ թվում՝ նաև Բրիտանիայում և Ավստրալիայում։ Նմանօրինակ պաստառները կառավարության կողմից լայն տարածում գտան լրատվամիջոցներում, որպեսզի այն կանայք, որոնք դեռ չէին աշխատում գործարաններում, կամավոր աշխատանքի անցնեին՝ այդ դժվար տարիներին երկիրը տնտեսական ճգնաժամից հանելու համար ։ Ռոզի դը Ռիվթրը դարձավ հոլիվուդյան ֆիլմերի և երգերի կերպար։
Կանանց աշխատուժը Համաշխարահային պատերազմի տարիներին
Քանի որ Համաշխարհային պատերազմները ստիպում էին երկրների կառավարիչներին օգտագործել իրենց ամբողջ բնակչությունը թշնամիներին հակահարված տալու նպատակով, միլիոնավոր կանանց խրախուսում էին աշխատանքի անցնել արդյունաբերական գործարաններում և կատարել այնպիսի աշխատանքներ, որոնք նախկինում կատարում էին տղամարդիկ։ Առաջին և Երկրորդ համաշխարհային պատերազմների ընթացքում Միացյալ նահանգների ամբողջ տարածքում կանայք լրացնում էին այն աշխատատեղերը, որոնք տղամարդիկ ստիպված էին եղել լքել։ Մոտ 19 միլիոն կին սկսեց աշխատել Երկրորդ աշխարհամարտի տարիներին։ Այս կանանցից շատերը նախկինում կատարում էին ավելի քիչ վարձատրվող աշխատանքներ։ Երեք միլիոն կին աշխատակից սկսեցին աշխատել պատերազմի տարիներին ։ Չնայած նրան, որ Երկրորդ աշխարհամարտի ժամանակ տղամարդկանց աշխատատեղերում գերակշռում էին կանայք, պատերազմից տղամարդկանց տուն վերադառնալուն պես, նրանց պարտադրում էին վերադառնալ իրենց ամենօրյա տնային աշխատանքներին ։ Կանանց աշխատանքի անցնելու համար ստեղծված կառավարական գովազդները մեծ մասամբ տնային տնտեսուհիներին գրավելու համար էին։ Գովազդներից մեկում ասվում էր. «Կարողանու՞մ ես օգտագործել խառնիչ, եթե այո, ապա կարող ես և սովորել շաղափ օգտագործել» ։ Այդ քարոզչությունն ուղղված էր նաև նրանց ամուսինների դեմ, քանի որ շատերը չէին ցանկանում, որ իրենց կանայք կատարեն նմանօրինակ աշխատանքներ ։ Պատերազմի տարիներին աշխատող կանանց մեծ մասը մայրեր էին։ Նրանց աջակցելու համար, այն կանայք, որոնք չէին աշխատում և իրենց երեխաների կողքին էին, համախմբեցին իրենց ուժերը, որ խնամեն նաև այն կանանց երեխաներին, որոնց մայրերը աշխատում գործարաններում։ Նրանք կազմեցին խմբեր և ստանձնեցին այնպիսի աշխատանքներ ինչպիսին են՝ ուտելիք պատրաստել, հագուստ լվանալ և այլն։ Նրանցից շատերը, որոնք ունեին փոքր երեխաներ սկսեցին ապրել նույն բնակարանում, որպեսզի խնայեն ժամանակ, գումար, ուտելիք և կոմունալ ծախսեր։ Պատերազմի տարիներին կանանց տնտեսական ակտիվ գործունեությունը տղամարդկանց ստիպեց մտածել, թե արդյոք պետք է հակառակ սեռին հորդորել իրենց ողջ ժամանակը ծախսել երեխաներին խնամելու և տնային աշխատանքներ կատարելու վրա, թե աջակցել նրանց ազգանվեր աշխատանքին։ Ավելի քան 6 միլիոն աֆրոամերիկացի, իսպանացի, սպիտակամորթ և ասիացի կին աշխատում էին կողք կողքի ։ Այն ժամանակ, երբ գործարանային աշխատատեղերում սկսեցին գերակշռել կանայք, նոր թափ առավ նրանց պայքարը սեռային հավասարության համար։ Զինվորներին և իրենց բանակին օգնելը և բազում անհրաժեշտ ապրանքներ պատրաստելը կանանց օգնում էր իրենց զգալ կրթված և հպարտ։ 1944 թվականին, երբ Միացյալ Նահանգների հաղթանակը ապահովված էր, կառավարական քարոզչությունը օգտագործվում էր՝ կանանց նորից իրենց տնային գործերին վերադարձնելու համար։ Ավելի ուշ, չնայած դժգոհության ալիքին, շատ կանայք վերադարձան իրենց ավանդական գործերին ։ Այնուամենայնիվ որոշ կանայք չլքեցին իրենց նախկին աշխատատեղերը։ 1947 թվականի տվյալներով աշխատող կանանց քանակը 36%-ից դարձավ 28% ։
Երգ
«Ռոզի դը Ռիվթր» տերմինն առաջին անգամ օգտագործվել է 1942 թվականին, Ռեդ Էվանսի և Ջոն Ջեյքոբի կողմից գրված համանուն երգում։ Երգը ձայնագրվել է մի քանի երգիչների կողմից և դարձել է ազգային հիթ։ Երգը նկարագրում է Ռոզիին, որը անխոնջ աշխատող էր։ Ասում են, որ սա Ռոզի Բոնավիտայի մականունն է, որը աշխատում էր Կալիֆոռնիայի Քնվեյր ինքնաթիռներ պատրաստող ընկերությունում  ։ Այն անհատը, որը հանդիսանում է երգի ոգեշնչման աղբյուրը, Ռոզալի Վոլտերն է։ Ռոզի դը Ռիվթր կերպարը ամենից ավելի ասոցացվել է մեկ այլ կնոջ հետ։ Նա Ռոզ Վիլլ Մոնրոն էր, որը ծնվել է 1920 թվականին ԱՄՆ Կենտուկի նահանգի Պուլասկի շրջանում, իսկ աշխարհամարտի տարիներին տեղափոխվել Միչիգան։ Նա աշխատել է Իպսիլանտ քաղաքի օդանավակայանում, որտեղ պատրաստում էր ինքնաթիռեր կործանող ռումբեր։ «Ռոզի դը Ռիվթր» երգը շատ հայտնի էր այդ ժամանակ։ Ռոզին դարձավ այդ ժամանակաշրջանի ամենահայտնի կերպարը։ 50 տարեկանում, Մոնրոն կարողացավ իրականացնել իր օդաչու դառնալու երազանքը։ Նա ստացավ ինքնաթիռ վարելու իրավունք։ 1978 թվականին նրա ինքնաթիռը վթարի ենթարկվեց, որի հետևանքով նա կորցրեց երիկամը և տեսողությունը։ Դրանով ավարտվեց նրա օդաչուի գործունեությունը։ Նա մահացավ 1997 թվականի մայիսի 31–ին՝ երիկամային անբավարարության պատճառով։ «Ռոզի դը Ռիվթր» դրամատիկ ֆիլմը էկրաններ է բարձրացել 1944 թվականին։
Բախում և հետպատերազմական շրջան
Ըստ «Ամերիկյան տնտեսական պատմության հանրագիտարանի»՝ Ռոզի դը Ռիվթր կերպարը ոգեշնչեց մի հասարակական շարժում, որն ավելացրեց ամերիկացի աշխատող կանանց թիվը, և այն 12 միլիոնից հասավ 20 միլիոնի, ըստ 1944 թվականի տվյալների (57% աճ՝ 1940 թվականից)։ Միայն այդ թվականին 1.7 միլիոն 20-34 տարեկան չամուսնացած տղամարդ աշխատում էր պաշտպանական ոլորտում, մինչդեռ չամուսնացած կին աշխատողների թիվը այդ ոլորտում հասնում էր 4.1 միլիոնի։ Չնայած նրան, որ Ռոզիի կերպարը մարմնավորում էր զոդողներին, ռիվթերների դերը անփոխարինելի է եղել տնտեսության բոլոր ոլորտներում։ Այս կանայք միավորվեցին և ապացուցեցին ամբողջ աշխարհին, որ նրանք կարող են կատարել «տղամարդկային» աշխատանքներ։ Դա մի այնպիսի ժամանակաշրջան էր, երբ սպիտակամորթներն ու սևամորթներն աշխատում էին կողք կողքի՝ առանց որևէ խտրականության։ Կանայք շտապ արձագանքեցին Ռոզիին, որը վստահեցրել էր նրանց, որ նրանք ունեն հայրենասիրական պարտականություն աշխատուժին միանալու համար։ Ոմանք պնդեցին, որ սա հավերժորեն հարթել է կանանց ճանապարհը դեպի տնտեսական աշխատուժ, իսկ ոմանք էլ, հակառակվելով այդ մտքին, նկատեցին, որ շատ կանայք պատերազմի տարիներին ազատվել էին իրենց մասնագիտական աշխատանքներից, իսկ այդ բացը լրացվում էր պատերազմից վերադարձած զինվորներով։ Լեյլա Ռուփը Երկրորդ համաշխարհային պատերազմին նվիրված աշխատության մեջ գրել է. «Առաջին անգամ աշխատող կանայք գերակշռում էին հասարակական պատկերում»։ Պատերազմից հետո «ռոզիները» և նրանց հաջորդող սերունդները արդեն գիտակցում էին, որ գործարաններում աշխատելը հնարավոր էր նաև կանանց համար։ Էլիանոր Օտտոն, ով հայտնի էր որպես վերջին «Ռոզի դը Ռիվեթըր», ինքնաթիռներ է պատրաստել 50 տարի շարունակ ։
Մեծարում
1960-ականներին, հոլիվուդյան դերասանուհի Ջեյն Վիթրսին ճանաչում բերեց «Ժոզեֆին դը Փլամբեր» կերպարը։ Այդ կերպարը հանդես էր գալիս հանրաճանաչ գովազդներում և էկրաններին է մնացել մինչև 1970-ական թվականները։ Այն մարմնավորում էր իրական Ռոզիին։ Նավահանգիստներից մեկում բացվեց «Ռոզիի ռեստորանը»։ 2010 թվականին երգչուհի Փինկը իր երախտագիտությունը ռոզիներին հայտնելու համար, «Բարձրացրու բաժակդ» տեսահոլովակում հագնվել էր, ինչպես Ռոզի։ 2013 թվականին Անդրեա Բիթի կողմից կազմված պատկերազարդ գրքում տեղ է գտել «Մեծ հորաքույր Ռոուզ» նկարը, որը նույնպես նվիրված է եղել Ռոզի դը Ռիվթրին։ 2014 թվականի հուլիսին երգչուհի Բիյոնսեն հրապարակեց մի նկար, որտեղ հագնված է ինչպես Ռոզի և կանգնած է «Մենք կարող ենք անել դա» գրության դիմաց ։ Նկարը հավաքեց ավելի քան 1.15 միլիոն հավանում, սակայն հեռացվեց, երբ The Guardian բրիտանական օրաթերթը քննադատեց այն։
Վեսթինգհաուսյան պաստառ
1942 թվականին Վեսթինգհաուսյան կազմակերպությունը վարձեց նկարիչ Հոուարդ Միլերին, որպեսզի պատրաստի պատերազմը բնութագրող պաստառներ։ Պաստառներից մեկը հայտնի դարձավ «Մենք կարող ենք անել դա» գրվածքով։ Թեև դրանից շատ տարիներ անց մարդիկ այդ պաստառը համարեցին նվիրված Ռոզի դը Ռիվթր կերպարին, սակայն հեղինակը ոչինչ չի նշել այդ նկարի բնութագրում։ Աշխարհով մեկ նկարի տարածվելուց հետո, Միլերին հանձնարարեցին, որ համաշխարհային ճանաչում ունեցող լուսանկարչի հետ միասին ստեղծեն այդ նկարի լուսանկարը։ Լուսանկարի հերոսուհին դարձավ Միչիգանի գործարաններից մեկում աշխատող Ջերալդին Հոֆը ։ Ավելի նոր տվյալներով՝ լուսանկարի հերոսուհին Կալիֆոռնիայի գործարաններից մեկում աշխատող Նաոմի Փարքերն է   ։ «Մենք կարող ենք անել դա» պաստառը սկզբում ցուցադրվել է ընդամենը երկու շաբաթ՝ 1943 թվականի փետրվարին, այնուհետև անհետացել է մոտավորապես չորս տասնամյակ։ Պատերազմի ընթացքում Ռոզի անունը չէր կապվում պատկերի հետ, քանի որ դրա նպատակը երկու սեռերին գրավելը և աշխատանքի անցնելն էր։ 1980-ական թվականներին, երբ պաստառն արդեն հայտնի էր դարձել, հեղինակն անձանբ սկսեց այն անվանել «Ռոզի դը Ռիվթր» և կապել ֆեմինիստական շարժման հետ    ։
«Saturday Evening» ամսագրի պաստառ
1943 թվականի մայիսի 29–ին «Saturday Evening» ամսագրի շապիկին հայտնվելուց հետո Նորման Ռոքուելի «Ռոզի դը Ռիվթր» նկարն ունեցավ համաշխարհային ճանաչում։ Նկարում պատկերված է մկանուտ կին, որն ընդմիջման ժամին վայելում էր իր խոզապուխտով բուտերբրոդը։ Նրա գրկում կար ատրճանակ, իսկ կոշիկի տակ դրված էր Հիտլերի «Իմ պայքարը» գիրքը։ Քանի որ նրա իրերից մեկի վրա գրված է «Ռոզի», բոլորի համար պարզ է դարձել, որ նկարում պատկերվածը «ռոզի» է։ Հերոսուհու ջինսե համազգեստի վրա ամրացված են մի քանի յուրահատուկ կոճակներ՝ «Կարմիր խաչի» արյան դոնորի կոճակ, «V» (վի) տառը, որը հաղթանակի խորհրդանիշերից է, կապույտ աստղ, որն այն մայրերի համար էր, որոնց որդիները կամ դուստրերը ծառայում էին ամերիկյան բանակում, երկու բրոնզե կրծքանշան և նրա անվանական կրծքանշանը ։ Ռոքուելի բնորդը եղել է 19–ամյա Մերի Դոյլը, որը բջջային օպերատոր էր։ Նա և Ռոքուելը ապրել են մերձ տարածքներում։ Ռոքուելը զանգահարել և ներողություն է խնդրել բնորդից, քանի որ իր նկարում աղջիկն ավելի խոշոր մարմին ուներ, քան իրական կյանքում։ Մի հարցազրույցում, Մերին անձամբ բացատրել է, որ նա իսկապես բուտերբրոդ էր ուտում այն ժամանակ, երբ բնորդում էր նկարի համար։ Այնուհետև ասել է, որ իր ձեռքի ատրճանակը կեղծ է եղել, և ինքը երբեք չի տեսել Հիտլերի գիրքը։ 2002 թվականին նկարի բնօրինակը վաճառվեց՝ նկարչին բերելով մոտ 5 միլլոն դոլար շահույթ։ 2009 թվականի հունիսին այն տեղափոխվեց Արկանզաս նահանգի Բենթոնվիլ քաղաքի պատկերասրահ ։ 1942 թվականի վերջերին, Դոյլը երկու անգամ կեցվածք է ընդունել Ռոքուելի լուսանկարչի՝ Ջին Փելամի առաջ, քանի որ Ռոքուելը նախընտրում էր նկարել արդեն իսկ պատրաստի լուսանկարներից, այլ ոչ թե բնորդներին։ Նկարչի խոսքով լուսանկարներից առաջինը անորակ էր, քանի որ Մերին հագել էր բլուզ, աշխատանքային կապույտ վերնաշապիկի փոխարեն։ Մերիին լուսանկարների համար վճարեցին 10 դոլար (այժմյան 141 դոլարին համարժեք)։ Նա 1949 թվականին ամուսնացավ Ռոբերտ Քեֆի հետ ։ Հարցազրույցներից մեկում Մերի Քեֆն ասել է, թե երբեք չէր սպասի, որ նկարն այդպիսի ազդեցություն կունենար։ 2015 թվականի ապրիլի 21-ին, իննսուներկու տարեկան հասակում մահացավ Մերի Քեֆը ։
Արտաքին հղումներ
Կատեգորիա:Քարոզչությունն ԱՄՆ-ում
Գալոյ Պուճախ
Գալոյ Պուճախ, լեռնագագաթ Փոքր Կովկաս լեռնահամակարգում, Փամբակի լեռնաշղթայի հյուսիսային ճյուղերից մեկում, Հայաստանի Սպիտակի շրջանի Կաթնաջուր գյուղից արևմուտք։ Բարձրությունը 2166 մետր ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Յոհան Լյուդվիգ Աբերլի
Յոհան Լյուդվիգ Աբերլին (Johann Ludwig Aberli, ), շվեյցարացի նկարիչ։
Կենսագրություն
Յոհան Լյուդվիգ Աբերլին ծնվել է 1723 դեկտեմբերի 14–ին Վինտերտուրում։ Նա հիմնականում նկարում էր բնանկարներ։ Հայտնի են նրա Շվեյցարիայի լանդշաֆտները և բրոնզե փորագրությունները։ Նրա փորագրությունների ներկված հետքերը մեծ տարածում են գտել զբոսաշրջիկների շուրջ։
Ստեղծված նկարչական արդյունաբերության նոր ճյուղը հայտնի դարձավ «Աբերլի» անունով։ Աբերլիի հետևորդներից էին Հենրիխ Ռիտեր ավագը, Ֆրանց Նիկլաուս Կոնիգը և Յոհան Բիբերմանը։ Սակայն շուտով նա կորցնում է իր նշանակությունը, քանի որ առաջանում է «լուսանկար» հասկացությունը։ Նա ասել է, որ վերապատրաստվել է Բեռնում Ջ. Երիմի մոտ։ Նա մահացել է 1786 թվականին նոյեմբերի 17–ին Բեռն քաղաքում (53 տարեկան հասակում)։
Արտաքին հղումներ
Կատեգորիա:Շվեյցարացի նկարիչներ
Բերիքդաղ
Բերիքդաղ, լեռ Բյուրակն-Մնձուրյան լեռներում, Դերսիմի շրջանում։ Սրա լանջին է գտնվում Գուրգանա վանքը։ Ոմանք սխալմամբ համարում են Սեսլուհ լեռների գագաթներց մեկը ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
1-800-273-8255
«1-800-273-8255»-ը ամերիկացի ռեփեր Լոջիքի երգն է։ Այն թողարկվել է 2017թ. ապրիլի 28-ին «Visionary Music Group»-ի և «Def Jam Recordings»-ի կողմից, որպես Լոջիքի երրորդ ստուդիո ալբոմի (Everybody) երրորդ սինգլ : Երգի վերնագիրը ազգային ինքնասպանության կանխարգելման թեժ գիծն է ։ Երգն արտադրված է Լոջիքի և «6ix»-ի կողմից, որում լսվում են երգիչ-երգահան Ալեսիա Կարան և Քալիդը։ Երգը գրվել է Լոջիքի, Ալեսիա Կարայի, Քալիդի, 6ix-ի և Դրու Թագգարտի (The Chainsmokers) կողմից ։ 60-րդ ամենամյա Գրեմմի մրցանակաբաշխությանը «1-800-273-8255» երգը վաստակել է Գրեմմի նոմինացիա «Տարվա Երգ» բաժնում ։
Պատմություն
«Genius»-ի հետ հարցաձրույցի ժամանակ Լոջիք ասել է.
Տեսահոլովակ
Երգի տեսահոլովակը թողարկվել է 2017թ. օգոստոսի 17-ին, YouTube-ում, Լոջիքի «Vevo»-ի էջում ։ Տեսահոլովակի ռեժիսորը Էնդի Հայնսն է և հոլովակը պատկերում է երիտասարդ մի տղայի, ով իրեն ընդունված չէ զգում իր սեռական կողմնորոշվատության պատճառով ։ Տեսահոլովակում խաղում է Քոյ Ստյուարտը, Նոլան Գոուլդը, Դոն Չիդլը, Լուիս Գուզմանը և Մաթթյու Մոդինը ։
Կոմերցիոն հաջողություն
«1-800-273-8255»-ը Ամերիկյան «Billboard Hot 100»-ում իր թողարկվեց 61-րդ հորիզոնականով, իսկ «Canadian Hot 100»-ում՝ 67-րդ : Ալբոմի թողարկումից հետո այն բարձրացավ մինչև 47 և 40 հորիզոնականները  : 2017թվականի սեպտեմբերի 25-ին երգը «RIAA»-ի կողմից ճանաչվեց կրկնակի պլատինե՝ երկու միլիոն պատճեն վաճառելու կապակցությամբ։ 2017թ. MTV երաժշտական տեսահոլովակի մրցանակաբաշխությունից հետո, երգը հասավ իններորդ հորիզոնական, դառնալով Լոջիքի, Քալիդի առաջին և Ալեսիա Կարայի չորրորդ «Թոփ 10» սինգլը։ Ավելի ուշ երգը հասավ «Billboard Hot 100»-ի երրորդ հորիզոնական, դառնալով և´ Լոջիքի, և´ Քալիդի, և´ Ալեսիա Կարայի ամենաբարձր հորիզոնականով սինգլը։
Ազդեցություն
Ըստ Ազգային Ինքնասպանության Կանխարգելման Թեժ Գծի (NSPL), երգի թողարկումից երեք շաբաթ անց NSPL-ի զանգերը 27% աճել են, իսկ իրենց կայք այցելուների քանակը 300.000-ից դարձել է 400.000 մի քանի ամիսների ընթացքում ։
Թեժ գծի կառավարիչ Ֆրանցեզ Գոնզալեզը հայտնել է, որ 2017թ. MTV երաժշտական տեսահոլովակի մրցանակաբաշխությունից հետո զանգերի քանակը 50% աճել է։ Այս ամենը Լոջիքի, Ալեսիա Կարայի և Քալիդի ելույթի, ինչպես նաև Քեշայի ճառի արդյունքն էր ։
Հավաստագրումներ
! scope="row"| Portugal (AFP)
Ծանոթագրություններ
Կատեգորիա:Քալիդի երգեր Կատեգորիա:ԼԳԲՏ երգեր
Ժան-Պիեռ Ժոնե
Ժան-Պիեռ Ժոնե, ֆրանսիացի կինոռեժիսոր և սցենարիստ։ Համբավվել է հատկապես « Կորած երեխաների քաղաք», «Դելիկատես» և «Ամելի» ֆիլմերով։
Գելիեգուզան (գետակ)
Գելիեգուզան, գետակ Հայկական լեռնաշխարհում, Տիգրիսի ավազանում, նրա ձախակողմյան վտակ Բաթմանի վերին հոսանքի օժանդակներից մեկը, որ հոսում է Գելիեգուզան ձորով ։
Ժան-Պիեռ Ժոնե
Կյանքը և գործունեությունը
Ժան-Պիեռ Ժոնեն ծնվել է Ռուանում՝ Լուառ, Ֆրանսիա։ Նա իր առաջին տեսախցիկը ձեռք է բերել 17 տարեկանում։ Հենց այդ տարիքում՝ անիմացիա սովորելիս, նա նկարեց իր առաջին ֆիլմերը։ Նա ընկերացավ դիզայներ և երգիծական գրքույկների հեղինակ Մարկ Կարոյի հետ, որը դարձավ իր գործընկերը։ Միասին Ժոնեն և Կարոն նկարահանեցին բազմաթիվ անիմացիաներ։ Նրանց առաջին խաղարկային կինոնկարը «The Bunker of the Last Gunshots»-ն էր՝ Կարճամետրաժ ֆիլմ|կարճամետրաժ կինոնկար], որը պատմում է ապագա աշխարհում գտնվող զինվորականների մասին։ Ժոնեն նաև նկարահանել է շատ գովազդներ և երաժշտական հոլովակներ։ Ժոնեի և Կարոյի առաջին լիամետրաժ կինոնկարը «Դելիկատես»-ն է (1991 թ.)։ Այն մի մելանխոլիկ կատակերգություն է, որը տեղի է ունենում մի աշխարհում, ուր սովն էր տիրում։ Հաջորդը « Կորած երեխաների քաղաք»-ն էր։ Այն ֆիլմ է մի խելագար գիտնականի մասին, ով գողանում է երեխաների երազները, որպեսզի ինքը հավերժ ապրի։ Ժոնեն այնուհետև նկարեց « Ամելին» (2001 թ.)։ Այդ կինոնկարը շարունակում էր նախորդող ֆիլմերի սյուռեալիստական տրամադրությունը, սակայն այն ավելի ուրախ էր և նրա մեջ ավելացվել էին ռոմանտիկ և երգիծական տարրեր։ Այս ֆիլմը պատմում է մի կնոջ մասին, ով հաճույք է ստանում ուրիշներին լավություն անելիս, սակայն ինքը չի կարողանում գտնել իր իսկական սերը։ Ֆիլմը շատ մեծ հաջողություն ունեցավ ամբողջ աշխարհում։ 2004 թ-ին Ժոնեն թողարկեց «Երկար նշանդրեք»-ը, որը Սեբաստիան Ժապրիսոտի վեպի վրա էր հիմնված։ Այն պատմում էր մի կնոջ մասին, ով իր սիրեցյալին էր փնտրում Առաջին համաշխարհային պատերազմից հետո։
Գելիեգուզան (գետակ)
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր